રાજકોટઃ હજી શહેરમાં દેશી બોમ્બ મળે ગણતરીના દિવસો થયા છે. ત્યારે આજે ખાનગી બસમાંથી 4 શાર્પ શૂટરોને પકડી પાડ્યા છે. અમદાવાદથી રાજકોટ આવી રહેલી ખાનગી ટ્રાવેલ બસમાંથી હથિયારો સાથે ચાર શખ્સોની પોલીસે ધરપકડ કરી છે. પોલીસે માહિતીને આધારે કુવાડવા પાસે રોડ પર પહેલાથી જ વોચ ગોઠવી દેવામાં આવી હતી . જેવી વોલ્વો આવી કે તરત તેની તપાસ કરવામાં આવી હતી. તપાસમાં હથિયારો મળી આવ્યા હતા. જેમાં 6 જીવતાં કારતૂસ, એક પિસ્તોલ અને બે મોટી છરી સાથે 4 શાર્પશૂટર ઝડપાયા હતા. જામનગરના વેપારીની હત્યાની સોપારી આપી હોવાની વાત સામે આવી છે. જેમાં દાઉદનું કનેક્શન હોવાનું મનાઇ રહ્યું છે.